Source: https://handbalmania.ro/2019/07/27/au-inceput-jocurile-de-pregatirile-ale-echipelor-din-prima-liga/
Timestamp: 2019-08-25 12:01:15+00:00

Document:
Au început jocurile de pregătirile ale echipelor din prima ligă – Handbal Mania
Echipele din primele eșaloane au disputat primele partide de pregătire pentru sezonul care va începe la finalul lunii august. Campioana Ligii Florilor, SCM Râmnicu Vâlcea, a jucat pe terenul nou-promovatei Rapid București, pe care a învins-o categoric, 42-25 (18-12).
Corona Brașov, echipă ce a realizat o spectaculoasă campanie de transferuri, a jucat pe teren propriu cu cealaltă nou-promovată în primul eșalon feminin, HCM Slobozia. Echipa ardeleană s-a impus la scor, 32-22 (17-9), golurile gazdelor fiind reușite de Tîrcă 6, Bazaliu 6, Nolevska 5, Laslo 4, Ciuciulete 4, Bucur 4, Chiricuţă 2 și Lopătaru 1. ”Deocamdată ne-am propus să omogenizăm grupul şi pentru început sunt mulţumit. Până am obosit am jucat bine, dar apoi am mai şi greşit, iar asta trebuie să eliminăm prin antrenamente. La pauză le-am spus că nu mă interesează că au ratat, m-a deranjat însă că au luat multe decizii pripite care era normal că nu să se lase cu finalizare, deci trebuie să fie mai atente. Ne aşteaptă un sezon greu, cred că sunt opt echipe de acelaşi nivel, iar noi chiar dacă am făcut achiziţii, avem un lot tânăr de aceea trebuie să ne concentrăm la joc şi dincolo de orice să avem un sezon fără accidentări”, a declarat antrenorul Ion Crăciun pentru pagina de Facebook CSM Corona Brașov.
Handbalistele de la Minaur Baia Mare s-au deplasat în Ungaria, unde au jucat împotriva echipei Kisvardai KC, ocupanta locului 8 în ultima ediție a primei ligi maghiare. Lipsită de aportul a 5 jucătoare (Kerekes, Popa, Rysankova, Lisewska și Ivanenko), echipa pregătită de Costică Buceschi a pierdut, scor 23-33 (10-14). Minaur a evoluat în formula: Enache, Măzăreanu, Ciaușescu – Shteriova 8, Masna 5, Seraficeanu 3, Cîrstea 3, Polocoșer 2, Burlachenko 1, Tămaș 1, Szolosi, Hotea, Conache, Bondar.
La masculin, nou-promovata CSM Vaslui a jucat acasă cu CSM Focșani, oaspeții impunându-se cu 34-29 (19-16), la primul joc cu Dalibor Cutura în calitate de antrenor principal al vrâncenilor. Și cealaltă nou-promovată în Liga Zimbrilor a disputat primul meci de pregătire pe teren propriu, CSM Reșița primind replica deținătoarei Cupei României, SCM Politehnica Timișoara. Timișorenii au câștigat categoric, scor 33-23, prin golurile reușite de Dragas 5, Pribanic 5, Marjanovic 5, Păiuș 3, Milosevic 3, Sadoveac 3, Șomlea 3, Neamțu 2, Năstăsie 2, Irimescu 1 și Cîmpan 1. Cei mai buni marcatori ai reșițenilor au fost Dediu și Santeiu, cu câte 5 goluri.
Partidele de verificare continuă și în weekend, sâmbătă după-amiază urmând să vă prezentăm imagini și amănunte de la partida CSM Bacău – CSM Vaslui.
← Gloria Bistrița a mai luat o componentă a naționalei de tineret
România a terminat pe 5 la Festivalul Olimpic al Tineretului European →
18/01/2019 Costin Alexandrescu 0
Thriller cu aruncări de departajare la Turda, în Cupa României

References: CSM 
 CSM 
 CSM 
 CSM 
 CSM 
 CSM